Harritik hazia

Harritik hazia herri-antzerkia Mikel Tabernak idatzitako antzezlana da, Ramon Albistur zuzendariarekin batera. Berako udalaren adostasunarekin, Oroit(h)arri antzerki-tailerra 2016ko udazkenean abiatu zen, eta urtebete lanean aritu ziren taldean. Urtebeteko sormen-prozesu aberatsaren ondorioz, 2017ko uztailaren 21, 22 eta 23an eskaini zuten Beran herri-antzerkia.

Urtebetez eta astean behin Beran elkartuz, harreman sendoetan oinarritutako talde trinko bat osatu zen: aktore eta aktore musikari lanetan, Axuri Zapiain, Aitziber Almandoz, Araitz Bizkai, Arantza Zubieta, Ekhiñe Zapiain, Eugenia Arriola, Kemen Ruiz, Jerardo Ros, Lizar Elexpuru, Maddi Irazoki, Manex Zapiain, Ainara Maia, Nagore Orbeltzu eta Oihane Zelaieta. 

Aktore-lanak egiteaz gain, alderdi poetikoaz Ainara Maia arduratu da, musika-sorkuntzaz Araitz Bizkai, koreografiaz Nagore Orbeltzu eta lan plastiko eta afixez Maddi Irazoki. 

Den-dena zuzenduz Ramon Albistur aritu da gidoia idatzi eta eszenaratzeko, Esther Carrizo laguntzaile zuela aldamenean adierazpen-lana ikuskatzen. 

Irudi eta bideo-lan guztiak Katubiko Oier Fuentesek eta Monika Agirrek egin dituzte. 

 Harritik hazia herri-antzerkia 
Harritik hazia oroimen historikoan oinarritutako herri‑antzezlana da, Bortzirietan (Bera eta inguruan) sortua eta 1936ko gerrako gertakariak, bereziki emakumeen bizipenak eta isilpeko historia, oholtzara eramatea helburu duena. “Harritik hazia” proiektu kolektibo bat da, Berako Udalaren Oroimena egitasmoaren baitan sortua.Testua Mikel Taberna idazleak idatzi zuen, eta antzerkia Uhartean Antzerki Eskolarekin eta herriko talde zabal batekin landu zen.

 Ikuskizunak 
 Herri-antzerki osoa dago ikusgai Youtuben.
 Harritik hazia, oroimen historikoa Bortzirietako emakume ahotsez
 Harritik hazia antzezlana Arantzan

 Erreferentziak 

 Kanpo estekak 

Kategoria:Euskal Herriko antzezlanak
Kategoria:Euskarazko antzezlanak
Kategoria:Espainiako Gerra Zibilari buruzko lanak